วันนี้ได้มาลองร้านนี้เพราะว่าเพื่อนๆที่ทำงานชวนมาค่ะ 

ร้านนี้เป็นร้านติดริมถนนข้างๆโรงงานโอบายาชิ  ร้านจะมีทั้งส่วนที่เป็นห้องแอร์และนั่งข้างนอกค่ะ ช่วงนี้ถ้ามีทรูการ์ด สามารถลดได้10% นะคะ 

วันนี้ได้กิน 
- ปลาหมึกไข่นึ่งมะนาว แซ่บ เปรี้ยว ปลาหมึกเด้ง สดดีค่ะ น้ำซุปรสจัดจ้านเข้มข้นมากค่ะ 
- ทอดมันกุ้ง รสชาติเฉยๆค่ะ ไม่หอม ทอดได้กรอบดีค่ะ แต่มันแป้งๆไม่ค่อยกุ้งเท่าไหร่ 
- ต้มยำกุ้ง รสชาติออกแนวนุ่มนวล ไม่เผ็ดมากค่ะ กุ้งสดดี เครื่องเยอะ
- พระเอกของร้านนี้คือ ปลากระพงทอดน้ำปลา ...อร่อยมาก...ปลาสด ข้างนอกกรอบ ข้างในนุ่ม หางปลากรอบสุดยอด เคี้ยวมันมากๆเลยค่ะ สั่งมา2จานเลยทีเดียว

แต่ไม่ชอบข้าวค่ะ มันแข็งเป็นเม็ดๆเลย ถ้าข้าวนุ่มๆนี่คงสุดยอด 

ส่วนของหวานเป็น ข้าวเหนียวมะม่วง ข้าวเหนียวนุ่ม ส่วนตัวคิดว่ามันนุ่มเกือบเละๆแล้ว บางคนชอบข้าวเหนียวนุ่มๆจะชอบค่ะ แต้ซิมว่ามันเละไปหน่อย มะม่วงน่าจะเป็นแบบบ่มค่ะ เลยไม่ค่อยหวานเท่าไหร่ แต่จานนี้ถือว่าเป็นจานเด็ดของร้านเลยนะคะ เห็นสั่งกันเยอะเลย 

ไว้ซิมจะกลับมากินปลาอีกแน่นอน...ตอนเขียนรีวิวยังฝันถึงอยู่เลยค่ะ 